Publication: Magyar Közlöny
Issue: MK-1999-79 (Year: 1999, Number: 79)
Era: 1990-2004
Section: végrehajtási rendeletei, valamint a működési engedélyezésről szóló 161/1996. (XI. 7.) Korm. rendelet — néhány
Paragraph Index: 738

végrehajtási rendeletei, valamint a működési engedélyezésről szóló 161/1996. (XI. 7.) Korm. rendelet — néhány pontosan meghatározott eltéréssel — a fenntartótól és a konkrét ellátás tartalmától függetlenül azonos szabályokat állapítanak meg az idősotthonok működésére. A tapasztalatok azonban azt mutatják, hogy az azonos követelmények ellenére a megvizsgált otthonok működése, az általuk nyújtott ellátás minősége jelentősen eltér. Az országgyűlési biztos álláspontja szerint a különböző feladatoknak azonos feltételek között történő ellátása esetenként — közvetve vagy közvetlenül — alkotmányos emberi jogokat sért. Az eltérő feladatok ugyanis eltérő szakképzettségi követelményt, létszám-irányszámokat, infrastruktúrát, anyagi ráfordítást és jogi szabályozást igényelnek. Az országgyűlési biztos azon túl, hogy több intézetben megállapította, az otthon céljára szolgáló épületek a jogszabályi előírásoknak nem vagy nem teljesen felelnek meg, és ezáltal alkotmányos jogokkal összefüggő visszásságot okoznak, nem látta biztosítottnak azt sem, hogy az intézmények az ideiglenes működési engedélyek érvényességi ideje 1999/79/II. szám alatt — 1999. december 31-ig — a kötelező előírásoknak

Source: https://magyarkozlony.hu/hivatalos-lapok/fb099cd5628f0cf870629d5eef62e02db171d188/dokumentumok/01043d1a7629ce56f337a052076a09c0ca102301/letoltes